# LAHAKTI LAGIT MOŃJ UPAI

Noa dharti re janam akan sanam manwa gi jom asulok ,gharonj duạr benao rakap , gidraku monńj iskul re paṛhao ocoku , dinek din te laha calak reak monejon tahen kan tabuna .Menkhan bun ạri bandi lekhan okaṭak babun hudiset kan on age abuak jion re huyuk kana .Metak me din calak kana bochor calak kana ar am hom tayom cabak kana . Jahatis em hudis akada cedak huyuk kana onka do ? Anjom me noa dharti ren mit ten malik menaya ! okoe do noa menam dharti , Birburu , Dari nầri , Gada sodok , Jala puri , Birren Janwar ar mońj ron biron te sajao akat’ ku cere ku ar nel namok kana r met te ban nel cabak kan sanamak e sirjao akat malik sanam sirjon ku cetan ren ektiari calao lagit MANWA metak me ame doho akat mea . (Gen 1:28) Uniak nutum do Isor baba se sirjon malik bun metae kana . Uni monjte babun dewa sewa wae kan khatir te ar babun kusi ocoedikan karon te dinek din bun tayomok kana . Isorak mone jon abu lagit noa kana dhon durip taka paesa , tite benao murti , ar apnarak akel re ban bhorsa kate sari Isor bun sewa wae uni eskar regebun bhorsajon aboak jion khon uni kusi ocoyege aboak kusido noa gi dinekdin jion re laha calak reak pahil ar monj utar upai do (Deu 28:11-13). Noa puthim parhao et ic adi hudis kate nel me sanam manwa jat gi hara rakap reak jhuk re menak kua okoe do khet barge reye casok kana aema phosole arjao aderet reho banko tirpitok kana , ar arjawak ho ban tahen kan taya , Nalha jonic doe nalha jon kan gia. Uni ak ho ina dosa ge . Beparia doe bepar kan gea menkhan rin regiye unim tahen kana . cakri hor doe cakri kan gea menek bae kulauk kana okoe do gidra banuk kutae gidra lagit e rake da , okoe do cet gi banuk tae uni do jom lagit e rak eda . Nuku sanam kugi adi dand ar apan apin bojha teku ten akana (Hagai 1:6 Mathai 11:28) jisu mashi e menet kana manwa ac ak akel ar jid te lahantik e khojok kan gea , menek in begor do cet ho bae cekadari yaka .Ae ak akel do lelhate bodolok taya ,Ae ak jit do auriyago taya Ar ae ak kukmu do kukmu gi tahen taya dand bhabna cinta duk jala jonjal osanti eman rege tahen huynk taya .Tobe boeha am lagit monj sandes do no age uni jisu mashi ame dular et me kana . Am judi monj gharong benao sanaet me khan am ren gidra ku usul pirhi re nenel sanaet me khan ar amak kukmu ku purau em menet khan suluk ar santi gharonj re tahenem khojok kan khan , ar amak gharonj re kisarok sanaet me khan onkate sanamak te lahak sanaet me khan jisu mashi gi amak jion bhur dewa sewa wae me . Onkate uni do am re ar am do uni rem tahente amak jion re lahantik lagit jahanak gem kami joto wak rem jo bahaka ar amak sanam monejon do algate purauk tama . Onkate amak jiwet bhur kusi ar raska te jion em khemao dariyaka (johan 15 :7-8).

Noa parhao kate bogem bujham ket khan latar re olen thikana re cithi ol aleme.

Rev.Digen Murmu/ Bro Aron Mardi/Nuel Murmu /Elias Mardi Mashi Mandali Church Isabusty po. Champasari Dt. Darjeeling 734003.